CELEX: 32015R1919
Language: sk
Date: 2015-10-26 00:00:00
Title: Nariadenie Rady (EÚ) 2015/1919 z 26. októbra 2015, ktorým sa mení nariadenie (ES) č. 314/2004 o určitých reštriktívnych opatreniach voči Zimbabwe

27.10.2015   
            
            
               SK
            
            
               Úradný vestník Európskej únie
            
            
               L 281/1
            
         NARIADENIE RADY (EÚ) 2015/1919
   z 26. októbra 2015,
   ktorým sa mení nariadenie (ES) č. 314/2004 o určitých reštriktívnych opatreniach voči Zimbabwe
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 215,
   keďže:
   
               (1)
            
            
               Nariadením Rady (ES) č. 314/2004 (1) sa vykonávajú viaceré opatrenia stanovené v rozhodnutí Rady 2011/101/SZBP (2) vrátane zmrazenia finančných prostriedkov a hospodárskych zdrojov niektorých fyzických alebo právnických osôb, subjektov a orgánov
            
         
               (2)
            
            
               Rada 26. októbra 2015 prijala rozhodnutie (SZBP) 2015/1924 (3), ktorým sa vypúšťa jedna zosnulá osoba z príloh I a II k rozhodnutiu 2011/101/SZBP.
            
         
               (3)
            
            
               Uvedené opatrenie patrí do rozsahu pôsobnosti zmluvy, a preto je potrebné na jeho vykonanie prijať regulačné opatrenie na úrovni Únie, najmä so zreteľom na zaistenie jeho jednotného uplatňovania hospodárskymi subjektmi vo všetkých členských štátoch.
            
         
               (4)
            
            
               Komisia 26. októbra 2015 prijala vykonávacie nariadenie (EÚ) 2015/1921 (4), ktorým sa z prílohy III k nariadeniu (ES) č. 314/2004 vypustila jedna zosnulá osoba.
            
         
               (5)
            
            
               Príloha IV k nariadeniu (ES) č. 314/2004 by sa preto mala zodpovedajúcim spôsobom zmeniť.
            
         
               (6)
            
            
               Ďalej je vhodné vložiť nové ustanovenie tak, aby bolo v súlade s požiadavkami na ochranu osobných údajov.
            
         
               (7)
            
            
               S cieľom zabezpečiť, aby boli opatrenia stanovené v tomto nariadení účinné, musí toto nariadenie nadobudnúť účinnosť dňom nasledujúcim po jeho uverejnení,
            
         PRIJALA TOTO NARIADENIE:
   Článok 1
   Do nariadenia (ES) č. 314/2004 sa vkladá tento článok:
   
      „Článok 11a
      1.   Príloha III obsahuje dôvody zaradenia dotknutých fyzických alebo právnických osôb, subjektov alebo orgánov na zoznam.
      2.   Príloha III obsahuje, ak sú k dispozícii, informácie potrebné na identifikáciu dotknutých fyzických alebo právnických osôb, subjektov alebo orgánov. V prípade fyzických osôb môžu tieto informácie zahŕňať mená vrátane prezývok, dátum a miesto narodenia, štátnu príslušnosť, číslo pasu a dokladu totožnosti, pohlavie, adresu, ak je známa, a funkciu alebo povolanie. V prípade právnických osôb, subjektov a orgánov môžu tieto informácie zahŕňať názvy, dátum a miesto registrácie, registračné číslo a miesto podnikania.“.
   
   Článok 2
   Príloha IV k nariadeniu (ES) č. 314/2004 sa mení v súlade s prílohou k tomuto nariadeniu.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Luxemburgu 26. októbra 2015
      
         
            Za Radu
         
         
            predsedníčka
         
         F. MOGHERINI
      
   
   
      (1)  Nariadenie Rady (ES) č. 314/2004 z 19. februára 2004 o určitých reštriktívnych opatreniach voči Zimbabwe (Ú. v. EÚ L 55, 24.2.2004, s. 1).
   
      (2)  Rozhodnutie Rady 2011/101/SZBP z 15. februára 2011 o reštriktívnych opatreniach voči Zimbabwe (Ú. v. EÚ L 42, 16.2.2011, s. 6).
   
      (3)  Rozhodnutie Rady (SZBP) 2015/1924 z 26. októbra 2015, ktorým sa mení rozhodnutie 2011/101/SZBP o reštriktívnych opatreniach voči Zimbabwe (pozri stranu 10 tohto úradného vestníka).
   
      (4)  Vykonávacie nariadenie Komisie (EÚ) 2015/1921 z 26. októbra 2015, ktorým sa mení nariadenie Rady (ES) č. 314/2004 o určitých reštriktívnych opatreniach voči Zimbabwe (pozri stranu 5 tohto úradného vestníka).
   
      PRÍLOHA
      V prílohe IV k nariadeniu (ES) č. 314/2004 sa záznam pre nasledovnú fyzickú osobu vypúšťa z časti „I. Osoby“:
      I.   Osoby
      
                   
               
               
                  Meno (a prípadné prezývky)
               
            
                  44.
               
               
                  MIDZI, Amos Bernard (Mugenva)